section_heading: Povijest
paragraph_text: Pokrajina je ime dobila po tvrđavi Bohus, koju je podigao norveški kralj Håkon V. 1308. Od tvrđave, nekadašnje najjače norveške utvrde, ostale su samo ruine. U doba Vikinga Bohuslän je bio dio Vikena koji je obuhvatao obalno područje Oslo-zaljeva (šv. Oslofjorden). Područje je bilo podijeljeno na dva dijela: Ranrike na sjeveru i Älvsyssel na jugu. Potpisivanjem Mirovnog sporazuma u Roskildeu 26. veljače 1658. pokrajina Bohuslän, koja je tada bila sastavni dio kraljevine Danska-Norveška, pripala je Švedskoj.